Os Estatos Federatos de Micronesia son formatos por 607 islas que s'estendillan por 2.900 km de largaria de l'archipelago d'as Islas Carolinas, a l'este d'as Filipinas. Os quatre grupos d'islas constituyents son Yap, Chuuk (dito Truk dica chinero de 1990), Pohnpei (conoixito como "Ponape" dica noviembre de 1984), y Kosrae (d'antis mas Kusaie). Totz quatre estatos son representatos por una estrela blanca en a bandera nacional. A capital ye Palikir, en o estato de Pohnpei.